Urtarrilak 31

Izquierda-Ezkerra talde parlamentario mistoko eledun Marisa de Simón Caballero andreak idatziz erantzuteko galdera bat egin du —2019ko abenduaren 17an erregistratua, 179. sarrera-zenbakiarekin, 10-19/PES-00179— sozietateen gaineko zergan azken 15 eta 5 urteetan konpentsatu diren enpresa-galeren kontaketari buruz. Honako hau da Nafarroako Gobernuko Ekonomia eta Ogasuneko kontseilariak horri buruz informatu beharrekoa:

1. Lehenik eta behin, adierazi behar da galdera honetan eskatutako informazioa Sozietateen gaineko Zergaren Estatistiketan sartzen dela, eta estatistika horiek, 2009ko zergaldiaz geroztik, Nafarroako Foru Ogasunaren webgunean argitaratuta daudela.

http://www.navarra.es/home\_es/Gobierno+de+Navarra/Organigrama/Los+departamentos/Economia+y+Hacienda/Organigrama/Estructura+Organica/Hacienda/Impuestossociedades.htm

1. Galdera, hein batean, 2009a baino lehenagoko zergaldiei buruzkoa da (argitaratutako estatistiken lehen erreferentzia-aldia), eta, jarraian, informazioa aurkezten da, gaur egungo aitorpenen erregistroetan jasota dagoen moduan.

1. ERANSKINA: 2004tik 2018ra bitartean sortutako zerga-oinarri negatiboak. Aitorpen-kopurua eta haien zenbatekoak.

2. ERANSKINA: 2014tik 2018ra bitartean konpentsatutako zerga-oinarri negatiboak, aurreko ekitaldietatik datozenak. Aitorpen-kopurua eta haien zenbatekoak.

Ondorio horietarako, adierazi behar da estatistiketan argitaratutako datuak estatikoak direla, eta aldi desberdinen arteko alderaketa homogeneoa ahalbidetzen dutela. Oro har, "n" zergaldiko informazioa "n+2" urtean lortu eta argitaratzen da. (Adibidez, 2018ko zergaldiari buruz ari garela, oro har, 2019an aurkeztuko dira aitorpenak, eta, aurreikuspenen arabera, 2020ko apirilean argitaratuko dira estatistikak). Erantzun honetan aurkezten diren datuek egungo egoerari erantzuten diote, urteetan zehar adierazpenetan (Administrazioak egindako berrikuspenak, aurkaratzeak, epez kanpoko aurkezpenak eta abar) gerta daitezkeen aldaketak kontuan hartuta. Beraz, baliteke aurreko aldietako datuak argitaratutako estatistiketako datuekiko desberdinak izatea, eta 2018ko zergaldiko datuak behin-behinean hartu behar dira kontuan.

Bestalde, gogoratu behar da, nolanahi ere, hitzarmen ekonomikoaren 18. artikuluaren arabera, Nafarroako araudia aplikatzen duten sozietateen aitorpenak direla. Bai sozietateen gaineko zergaren bidez soili-soilik Foru Komunitateari zergak ordaintzen dizkiotenean, bai Nafarroari eta Estatuari batera ordaintzen dizkietenean.

1. 1. eta 2. eranskinetako xehetasun-datuetan oinarrituta, zenbateko hauek lortzen dira guztira:
* Nafarroako enpresek azken 15 urteetan aitortutako galera guztien batura: 11.267.949.483,88 euro.
* Nafarroako enpresek azken 5 ekitaldi ekonomikoetan sozietateen gaineko zergan izandako galerengatiko konpentsazioen guztizko batura: 1.143.481.610,45 euro.
1. ERANSKINAK:

Magnitude bakoitzerako (urteko zerga-oinarri negatiboak edo aurreko ekitaldietako zerga-oinarri negatibo konpentsatuak), zenbatekoa aipatutako magnitudean kontsignatu duten aitorpenen kopurua aurkezten da. Zenbatekoak, kasua bada, Nafarroari dagokion tributazio-ehunekoarekin biderkatuta aurkezten dira.

|  |
| --- |
| **1. ERANSKINA: SORTUTAKO zerga-oinarri negatiboak**NAFARROA, GUZTIRA (S-90 eta 220 ereduak)  |
|  |  |  |
|  | **Aitorpen kopurua** | **Kopuru erlatiboaren zenbatekoa** |
| **2004** | 5.240 | - 345.068.558,55  |
| **2005** | 5.489 | - 387.892.188,71  |
| **2006** | 5.589 | - 349.156.353,77  |
| **2007** | 6.327 | - 569.024.377,39  |
| **2008** | 7.380 | - 1.029.568.855,78  |
| **2009** | 8.443 | - 1.176.529.216,17  |
| **2010** | 8.098 | - 1.024.091.084,70  |
| **2011** | 8.408 | - 1.084.542.795,67  |
| **2012** | 8.884 | - 1.374.827.159,39  |
| **2013** | 8.453 | - 963.361.567,13  |
| **2014** | 7.635 | - 806.773.672,97  |
| **2015** | 6.997 | - 604.078.266,17  |
| **2016** | 6.576 | - 621.240.202,98  |
| **2017** | 6.355 | - 507.913.013,80  |
| **2018** | 5.984 | - 423.882.170,70  |
|  |  | **-11.267.949.483,88** |
|  |  |  |
|  |  |  |
| **2. ERANSKINA: KONPENTSATUTAKO zerga-oinarri negatiboak**NAFARROA, GUZTIRA (S-90 eta 220 ereduak)  |
|  |  |  |
|  | **Aitorpen kopurua** | **Kopuru erlatiboaren zenbatekoa** |
| **2014** | 4.007 |  222.180.475,10  |
| **2015** | 4.454 |  216.967.126,84  |
| **2016** | 4.508 |  245.838.796,75  |
| **2017** | 4.450 |  244.320.088,07  |
| **2018** | 4.257 |  214.175.123,69  |
|  |  | **1.143.481.610,45** |

Hori guztia jakinarazten dizut Nafarroako Parlamentuko Erregelamenduko 194. artikulua betez.

Iruñean, 2020ko urtarrilaren 28an.

Ekonomia eta Ogasuneko Kontseilaria: Elma Saiz Delgado